فرانسادا دونن کئچیریلن پرزیدنت‌لیک سئچیمینده ایکینجی تورا قالان مارین لو پن، میللی جبهه باشقانلیغین‌دان آیریلماغا قرار وئردیگینی آچیقلادی.
لو پن، فرانسا 2 تلویزیون کانالیندا ائتدیگی آچیقلامادا؛
"میللی جبهه باشقانلیغین‌دان آیریلماغا قرار وئردیم." دئدی.
ایلک توردا یوزده 24.01 سس آلان گئدیش حرکاتی‌نین لیدری امانوئل ماکرون‌دان سونرا یوزده 21،3 ایله ایکینجی اولان لو پن، "بون‌دان سونرا پارتیزان دوشونجه‌لرین اوستونده اولاجاغینی" قید ائتدی.
مارین لو پن، میللی جبهه‌نی لیدرلیگینی ژانویه 2011-جی ایلده آتاسین‌دان گؤتورموش، پارتیسی‌نین سس نیسبتینی ده آرتیرمیشدی.
2015-جی ایلدکی بؤلگه‌ سل سئچیم‌لرده تخمینن 6.8 میلیون نفرین رای‌نی آلا‌راق بؤیوک بیر پوتانسیل توتان میللی جبهه، پارتینین لیدری مارین لو پن یاریشدیغی پرزیدنت سئچیمی‌نین ایلک توروندا ایسه 7.6 میلیون سئچیجی‌نین رای‌نی آلماغی باجارمیشدی.
لو پن قراری، گئدیش حرکاتی لیدری امانوئل ماکرون ایله یاریشاجاغی سئچیم‌لرین 7 می‌دکی ایکینجی توروندا فارکیل سیاسی دایره‌لرین ده دستک آلما تلاشی اولا‌راق قیمتلندیریلیر.
